Na temelju članka 26. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) i članka 40. Statuta Dječjeg vrtića Blato, a prema procjeni stručnog povjerenstva i Odluke Upravnog vijeća od 24. lipnja 2026. godine, uz suglasnost osnivača, Upravno vijeće Dječjeg vrtića Blato 31. srpnja 2026., raspisuje

NATJEČAJ
ZA RADNO MJESTO
  POMOĆNIKA ZA DJECU S TEŠKOĆAMA U RAZVOJU ILI STRUČNOG KOMUNIKACIJSKOG POSREDNIKA (m/ž)


-  2 izvršitelja/ice na određeno nepuno radno vrijeme - 30 sati tjedno, od 01.09.2026. godine do 31.07.2027. godine, uz obvezni probni rad od 60 dana
Kandidati moraju ispunjavati uvjete prema članku 24., 24. a i 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26):

- završeno najmanje četverogodišnje srednjoškolsko obrazovanje,
- završeno osposobljavanje i stečena djelomična kvalifikacija,
- da nije roditelj niti drugi član uže obitelji djeteta kojem se pruža potpora,
- utvrđenu zdravstvenu sposobnost za obavljanje poslova (Vrtić će uputiti izabranog kandidata na utvrđivanje zdravstvene sposobnosti za obavljanje poslova radnog mjesta).

Radni odnos u dječjem vrtiću ne može zasnovati osoba koja ima zapreke iz članka 25. Zakona
o predškolskom odgoju i obrazovanju.

Kandidati su obvezni priložiti sljedeću dokumentaciju:
1. pisanu zamolbu, vlastoručno potpisanu, s navodom na koji natječaj se kandidat javlja,
· životopis,
· dokaz o stručnoj spremi,
· dokaz o završenom osposobljavanju za pomoćnika za djecu s teškoćama ako ga kandidat posjeduje
· dokaz o državljanstvu
· elektronički zapis ili potvrda o podacima evidentiranim u matičnoj evidenciji HZMO-a (e-radna knjižica), ne starije od mjesec dana,
· izjava kandidata o nepostojanju zapreka iz čl. 25. Zakona za prijem u radni odnos (vlastoručno potpisana),
· potvrda Zavoda za socijalni rad (prema mjestu stanovanja) da kandidatu nisu izrečene mjere iz članka 25. Zakona, ne starija od dana objave natječaja,
· dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (ne starije od dana objave natječaja):
1. uvjerenje  nadležnog suda da se protiv kandidata ne vodi kazneni postupak
(čl.  25.st.2. Zakona o predškolskom odgoju i obrazovanju),
a) uvjerenje nadležnog suda da se protiv kandidata ne vodi prekršajni postupak
(čl. 25.st.4. Zakona o predškolskom odgoju i obrazovanju).

Dokumentacija se predaje u neovjerenom presliku.
U skladu sa Zakonom o ravnopravnosti spolova na natječaj se mogu javiti osobe obaju spolova koje ispunjavaju propisane uvjete.

Izrazi koji se koriste u tekstu ovog natječaja, a imaju rodno značenje, koriste se neutralno i odnose se jednako na muški i ženski spol.
Prije donošenja Odluke o odabiru kandidata može se provesti testiranje u svrhu provjere znanja, vještina i sposobnosti bitnih za obavljanje poslova radnog mjesta na koje se kandidati primaju.

Ako kandidat ostvaruje pravo prednosti pri zapošljavanju prema posebnom zakonu dužan je u  prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji ostvaruje pravo prednosti pri zapošljavanju dužan je uz prijavu priložiti svu propisanu dokumentaciju odnosno sve dokaze o ostvarenju prava prednosti pri zapošljavanju prema posebnom zakonu, rješenje ili potvrda o priznatom statusu iz kojeg je vidljivo navedeno pravo, potvrde o nezaposlenosti Hrvatskog zavoda za zapošljavanje izdanu u vrijeme trajanja natječaja te dokaz iz kojeg je vidljivo na koji način je prestao radni odnos kod prethodnog poslodavca (rješenje, odluka, obavijest i sl.).

Kandidat koji se poziva na pravo prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (»Narodne novine« broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13, 152/14, 39/18 i 32/20) i članku 48. Zakona o civilnim stradalnicima iz Domovinskog rata (»Narodne novine« broj 84/21 i 13/26), dužan je u prijavi na natječaj dostaviti svu potrebnu dokumentaciju i dokaze prema posebnom zakonu, a ostvaruje prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21 i 156/23) uz prijavu na natječaj dužan je priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21 i 156/23).

Poveznica na internetsku stranicu Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (»Narodne novine« broj 84/21 i 13/26) uz prijavu na natječaj dužan je priložiti i dokaze propisane člankom 49. stavak 1. Zakona o civilnim stradalnicima iz Domovinskog rata (Narodne novine, broj 84/21 i 13/26).

Poveznica na internetsku stranicu Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Osoba koja se poziva na pravo prednosti pri zapošljavanju iz čl. 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13,152/14, 39/18, 32/20) osim dokaza o ispunjavanju traženih uvjeta, dužna je priložiti i dokaz o utvrđenom statusu osobe s invaliditetom dostupne na poveznici:
https://mrosp.gov.hr/pristup-informaciiama-16/naicesca-pitania-i-odgovori/naicesca-pitania-i-odgovori-12153/rad-i-zaposliavanie/zakon-o-profesionalnoi-rehabilitaciii-i-zaposliavaniu-osoba-s-invaliditetom/5946
https://www.zakon.hr/z/493/zakon-o-profesionalnoi-rehabilitaciii-i-zaposliavaniu-osoba-s-invaliditetom

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom. Dokaz o invaliditetu smatra se javna isprava na temelju koje se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na natječaj kandidati su izričito suglasni da Dječji vrtić Blato može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (Narodne novine 42/18).
Sukladno odredbama Uredbe (EU) 2016/679 Europskog parlamenta i Vijeća od 27. travnja 2018. godine o zaštiti pojedinaca u svezi s obradom osobnih podataka i slobodnog kretanja takvih podatka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Rok za podnošenje prijava je 8 dana od dana objavljivanja natječaja.

Zamolbu s dokazima je moguće dostaviti neposredno ili poštom na adresu: Dječji vrtić Blato, 1.ulica 23, 20271 Blato s naznakom: ˝Za natječaj za izbor pomoćnika za djecu s teškoćama– ne otvarati ˝.

Urednom prijavom na natječaj smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati.
Na natječaj se mogu javiti osobe oba spola. Izrazi koji se koriste u tekstu ovog natječaja, a imaju rodno značenje, koriste se neutralno i odnose se jednako na muški i ženski spol.

O rezultatima natječaja kandidati će biti obaviješteni u zakonskom roku.

Vrtić pridržava pravo poništenja Natječaja, odnosno pravo ne odabrati nijednog kandidata bez obveze obrazlaganja svojih odluka i bez ikakve odgovornosti prema kandidatima.


                                                                                             Predsjednica Upravnog vijeća
                                                                                             Antonela Šeparović, dipl.iur.
Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Dječjeg vrtića dana 31. srpnja 2026. godine i traje zaključno do dana 10. kolovoza 2026. godine.

